430 
selidbi ptica u Hrvatskoj i Slavoniji, društvene vijesti, naučne 
vijesti i književne obznane. 
Troškovi oko izdavanja ,Glasnika“ pokrivaju se redovitim 
prinosima članova, i podporom visoke kr. zemaljske vlade, odjela 
za bogoštovlje i nastavu u iznosu od K 500. — Za publikacije 
ornitološke centrale dozvolio je unutarnji odjel vis. kr. zemaljske 
vlade na prijedlog presvijetloga gosp. banskoga savjetnika dra. I. 
Mallina 500 K. 
Zgodno smještenje knjižnice zadavalo je odboru ove godine 
dosta neprilika i brige. Kako je slavnoj glavnoj skupštini poznato, 
uživalo je društvo 3 godine pogodnost besplatnoga smjestenja 
biblioteke u jednoj ovećoj sobi (I. kat) kr. realne gimnazije zagre- 
bačke. Kada se g. 1901. u zgradu uselila zem. viša djevojačka 
škola, izgubi društvo onu sobu, ali je zato g. upravitelj J. Stare 
dozvolio u smislu vladina otpisa, da se biblioteka smjesti u po- 
sljednju rezervnu sobu toga zavoda. Kako je pak početkom ove 
školske godine broj učenika još više narasao, izgubi društvo otvo- 
ranjem Ic razreda i ovu sobu. 
Prije toga t. j. već u srpnju g. 1902. predalo je ravnatelj- 
stvo društva gradskome poglavarstvu molbu za dozvolu prese- 
lenja društva u t. zv. ,popov toranj“, pa je bilo nade, da će se 
do rujna preselenje moći obaviti. No dok su se izrađivali od- 
nosni nacrti i vodili dogovori nastadoše rujanski dogođaji, gradsko 
se zastupstvo nije sastalo u sjednicu, a mi ostadosmo s društve- 
nim prostorijama na cjedilu. 
Materijalno stanje društva nije takovo, da bi se mogle 
smjesta najmiti društvene prostorije za kratko vrijeme, a k tomu 
je odbor ipak gojio nadu, da će se molba za popovski toranj 
povoljno riješiti, čim to bude moguće, pa je umolio ravnateljstvo 
kr. realne gimnazije, da dozvoli premještenje knjižnice u jednu 
suhu podzemnu prostoriju, da se tim društvu prištede izdaci, a 
gospodinu arkivaru posao dvostrukoga selenja i ređanja knjiga. 
Kako je slavna glavna skupština međutim iz javnih glasila 
mogla razabrati, riješeno je pitanje o popovskom tornju u sje- 
dnici gradskoga zastupstva od 2. veljače 1903. za nas povoljno ; 
predat će se naime društvu uz jednogodišnji otkaz t. zv. popov 
toranj i dozvolit će se smještenje astronomijskoga opservatorija 
na njem. Za nužne adaptacije dozvoljena je u to ime od strane 
grada Zagreba svota od K 3300. 
